Olivia Rodrigo

Olivia Isabel Rodrigo (s. 20. helmikuuta 2003 Temecula, Kalifornia, Yhdysvallat) on yhdysvaltalainen näyttelijä, laulaja ja lauluntekijä. 

Rodrigo aloitti uransa Disneyn televisiosarjoissa Bizaardwark ja High School Musical: The Musical: The Series. Rodrigo on esittänyt useita musiikkikappaleita molemmissa televisiosarjoissa. 

Rodrigon debyyttisingle "Drivers License" julkaistiin tammikuussa 2021. Se nousi listaykköseksi muun muassa Yhdysvalloissa, Kanadassa, Britanniassa ja Suomessa. 

Rodrigon toinen single "Deja Vu" nousi Billboard 100 -listan 3. sijalle. Hänen kolmas singlensä "Good 4 U" nousi listaykköseksi muun muassa Yhdysvalloissa ja Kanadassa.

Rodrigo julkaisi ensimmäisen albuminsa Sour 21. toukokuuta 2021. Se nousi albumilistan kärkeen muun muassa Yhdysvalloissa. Rodrigo sai esikoisalbumillaan seitsemän Grammy-ehdokkuutta.

Ura

Näyttelijän ura
Rodrigo aloitti uransa näyttelijänä Old Navy -mainoksessa. Hän sai ensimmäisen elokuvaroolinsa vuonna 2015 elokuvassa An American Girl: Grace Stirs Up Success.

Rodrigo esiintyi pääroolissa Disneyn komediasarjassa Bizaardwark vuosina 2016-2019. Aloittaessaan sarjassa hän oli 12-vuotias. Hän esiintyi yhdessä Kolme miestä ja tyttö -televisiosarjan jaksossa vuonna 2017.

Rodrigo on esittänyt Nini Salazar-Robertsia Disneyn televisiosarjassa High School Musical: The Musical: The Series vuodesta 2019. Sarja perustuu osittain musikaalielokuvaan High School Musical.

Musiikki
Rodrigo esitti musiikkia Bizaardvark-televisiosarjassa ja levytti kappaleita sarjan soundtrackiä varten vuonna 2016. Hän on sittemmin esittänyt musikaalikappaleita High School Musical: The Musical: The Series -sarjassa ja osallistunut useiden sarjan kappaleiden säveltämiseen. Rodrigon esittämä ja säveltämä kappale "All I Want" nousi Billboard Hot 100 -listan sijalle 90.

Vuonna 2020 Rodrigo teki levytyssopimuksen Interscope Recordsin ja Geffen Recordsin kanssa. Hänen ensimmäinen virallinen singlensä "Drivers License" julkaistiin tammikuussa 2021. Kappale nousi listaykköseksi monissa maissa, muun muassa Yhdysvalloissa, Kanadassa, Britanniassa ja Suomessa. Siitä tuli myös Spotifyn kuunnelluin kappale maailmanlaajuisesti. 

Rodrigon toinen single "Deja Vu" nousi Billboard 100 -listan kolmannelle sijalle. Hänen kolmas singlensä "Good 4 U" nousi listaykköseksi muun muassa Yhdysvalloissa ja Kanadassa.

Rodrigon ensimmäinen albumi Sour julkaistiin 21. toukokuuta 2021. Sour nousi albumilistan kärkeen muun muassa Yhdysvalloissa. Albumi on tyyliltään popmusiikkia ja siinä on viitteitä myös pop-punk ja alternative-genreistä. Rodrigo on osallistunut kaikkien albumin kappeleiden säveltämiseen. Rodrigo on sanonut saaneensa vaikutteita muun muassa Taylor Swiftin, Lorden ja Alanis Morissetten ja Fiona Applen musiikista.

Rodrigo sai seitsemän Grammy-ehdokkuutta vuoden 2022 Grammy-gaalassa. Sour oli ehdolla muun muassa vuoden albumin palkinnon ja kappale "Drivers License" vuoden levytyksen ja vuoden laulun palkintojen voittajaksi. Rodrigo voitti seitsemästä ehdokkuudestaan kolme Grammy-palkintoa. Hän voitti parhaan uuden artistin palkinnon, Sour-albumillaan vuoden pop albumin palkinnon ja kappaleellaan ”Drivers License” vuoden pop-sooloesityksen palkinnon.

Filmografia

Televisio

Elokuvat

Diskografia

Studioalbumit

Soundtrackit

Singlet

Promosinglet

Lähteet

Aiheesta muualla 
 Olivia Rodrigon kotisivut 
 

Yhdysvaltalaiset televisionäyttelijät
Yhdysvaltalaiset lapsinäyttelijät
Yhdysvaltalaiset poplaulajat
Yhdysvaltalaiset lauluntekijät
Grammy-palkinnon saajat
Vuonna 2003 syntyneet
Elävät henkilöt